महिलाएं जब गो गुलालाई के नारे लगा रही थीं तो एसबीबीटी की ओर से 'गो इमरान गो' के नारे लग रहे थे। गुलालाई ने अगस्‍त 2017 में इमरान खान की पार्टी छोड़ दी थी। उन्‍होंने इमरान पर अक्‍टूबर 2013 के एक टेक्‍स्‍ट मैसेज का हवाला देते हुए पार्टी छोड़ी थी जिसके बारे में गुलालाई का कहना था कि यह काफी भद्दा मैसेज था। उन्‍होंने यह भी कहा था कि पीटीआई महिलाओं का सम्‍मान करने में असफल रही है। गुलालाई, पाकिस्‍तान के फाटा से चुनी जाने वाली पहली महिला सांसद हैं। फरवरी में ही गुलालाई ने अपनी पार्टी पाकिस्‍तीन तहरीक-ए-इंसाफ गुलालाई (पीटीआई-जी) का ऐलान किया था। गुलालाई से पहले पाकिस्‍तान के पूर्व प्रधानमंत्री नवाज शरीफ, विदेश मंत्री ख्‍वाजा आसिफ और आतंरिक मामलों के मंत्री अहसान इकबाल पर भी जूता फेंका गया था। हाल ही में इमरान खान खुद भी इसी तरह के हमले का शिकार हुए हैं।